कालाइगांव , अक्टबर 13 : दुलाराय बर' आयजों जौगाखां आफाद ( ABWWF ) , दुलाराय बर' फारायसा आफाद ( ABSU ) आरो बर'  साहित्य ' सभानि सोद्रोमाफोरा 7 अक्टबराव गोमोथावै दिमबेस्वर बर'खौ बुथारनाय जाथायखौ लानानै थार बिजिरनाय नांगौ होन्ना उदालगुरि जिल्लानि कालाइगांवआव गोजोन्नि हान्जा सुरो । बिथांमोनहा दायनिगिरिखौ थाबैनो खानानै साजा होनांगौ होन्ना दाबि खालामनायजों लोगोसे डिपुटी खमिसनारनो गोसोखां बिलाइ एबा मेमरेन्डाम जमा होयो । 
दिमबेस्वर बर'नि थार बिजिरनाय नागिरनानै गोजोन हान्जा सुरदों